Document ID: 32015R0400

KOMISJONI MÄÄRUS (EL) 2015/400,
25. veebruar 2015,
millega muudetakse Euroopa Parlamendi ja nõukogu määruse (EÜ) nr 396/2005 II, III ja V lisa seoses kondiõli, süsinikmonooksiidi, tsüprodiniili, dodemorfi, iprodiooni, metaldehüüdi, metasakloori, parafiinõli (CASi nr 64742-54-7), naftaõlide (CASi nr 92062-35-6) ja propargiidi jääkide piirnormidega teatavates toodetes või nende pinnal
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 23. veebruari 2005. aasta määrust (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta, (1) eriti selle artikli 14 lõike 1 punkti a, artikli 18 lõike 1 punkti b ja artikli 49 lõiget 2,
ning arvestades järgmist:
(1)
Iprodiooni jääkide piirnormid on sätestatud määruse (EÜ) nr 396/2005 II lisas ja III lisa B osas. Tsüprodiniili, metaldehüüdi, metasakloori ja propargiidi jääkide piirnormid on sätestatud määruse (EÜ) nr 396/2005 III lisa A osas. Määruses (EÜ) nr 396/2005 ei ole sätestatud kondiõli, süsinikmonooksiidi, dodemorfi, parafiinõli (CASi nr 64742-54-7) ja naftaõlide (CASi nr 92062-35-6) jääkide piirnorme ning kuna neid toimeaineid ei ole lisatud kõnealuse määruse IV lisasse, kohaldatakse nendes suhtes vaikimisi väärtust 0,01 mg/kg, mis on sätestatud kõnealuse määruse artikli 18 lõike 1 punktis b.
(2)
Kondiõli puhul esitas Euroopa Toiduohutusamet (edaspidi „toiduohutusamet”) põhjendatud arvamuse (2) jääkide kehtivate piirnormide kohta kooskõlas määruse (EÜ) nr 396/2005 artikli 12 lõikega 1. Kondiõli kandmata jätmine nõukogu direktiivi 91/414/EMÜ (3) I lisasse on sätestatud komisjoni otsuses 2008/943/EÜ (4). Võttes arvesse, et kondiõli ei ole enam lubatud ELis kasutada ja ei ole teatatud selle kasutamise lubamisest kolmandates riikides, on asjakohane kehtestada jääkide piirnormiks asjaomane määramispiir või vaikimisi väärtus kooskõlas määruse (EÜ) nr 396/2005 artikli 18 lõike 1 punktiga b.
(3)
Süsinikmonooksiidi puhul esitas toiduohutusamet põhjendatud arvamuse (5) jääkide kehtivate piirnormide kohta kooskõlas määruse (EÜ) nr 396/2005 artikli 12 lõikega 1. Süsinikmonooksiidi kandmata jätmine direktiivi 91/414/EMÜ I lisasse on sätestatud komisjoni otsuses 2008/967/EÜ (6). Võttes arvesse, et süsinikmonooksiidi ei ole enam lubatud ELis kasutada ja ei ole teatatud selle kasutamise lubamisest kolmandates riikides, on asjakohane kehtestada jääkide piirnormiks asjaomane määramispiir või vaikimisi väärtus kooskõlas määruse (EÜ) nr 396/2005 artikli 18 lõike 1 punktiga b.
(4)
Tsüprodiniili puhul esitas toiduohutusamet põhjendatud arvamuse (7) jääkide kehtivate piirnormide kohta kooskõlas määruse (EÜ) nr 396/2005 artikli 12 lõikega 2 koostoimes kõnealuse määruse artikli 12 lõikega 1. Toiduohutusamet tegi ettepaneku muuta jäägi määratlust loomset päritolu toodete puhul. Ta soovitas vähendada jääkide piirnorme astelpihlakate, nisperode, laua- ja veiniviinamarjade, pamplite, vaarikate, muude väikeste puuviljade ja marjade, porgandite, mädarõika, aed-moorputke, juurpeterselli, aed-piimjuure, küüslaugu, pesasibula, talisibula, ubade (kaunadeta), herneste (kaunadeta), spargli, herneste (kuivatatud), ja lupiinide (kuivatatud) puhul. Toiduohutusamet soovitas teatavate toodete puhul jätkata kehtivate piirnormide kohaldamist või neid suurendada. Toiduohutusamet tegi järelduse, et mandlite, juurtest saadud taimeteede, juurtest ja risoomidest saadud vürtside ning kõigi loomset päritolu toodete puhul ei olnud jääkide piirnormide kindlaksmääramiseks vajalik teave täies ulatuses kättesaadav ja riskijuhtijatel tuleb asjaolusid täiendavalt kaaluda. Kuna tarbijate jaoks ohtu ei ole, tuleks kõnealuste toodete puhul jääkide piirnormid sätestada määruse (EÜ) nr 396/2005 II lisas praegusel tasemel või toiduohutusameti kindlaksmääratud tasemel. Kõnealused jääkide piirnormid vaadatakse läbi. Läbivaatamisel võetakse arvesse kaks aastat pärast käesoleva määruse avaldamist kättesaadavat teavet.
(5)
Dodemorfi puhul esitas toiduohutusamet põhjendatud arvamuse (8) jääkide kehtivate piirnormide kohta kooskõlas määruse (EÜ) nr 396/2005 artikli 12 lõikega 1. Dodemorfi kandmine direktiivi 91/414/EMÜ I lisasse sätestati komisjoni direktiivis 2008/125/EÜ (9). Komisjoni rakendusmääruse (EL) nr 540/2011 (10) kohaselt kasutatakse dodemorfi ainult ilutaimede puhul kasvuhoones. Võttes arvesse, et dodemorfi on liidus lubatud kasutada üksnes mittesöödavate kultuuride puhul ja ei ole teatatud selle kasutamise lubamisest söödavate kultuuride puhul kolmandates riikides, on asjakohane kehtestada jääkide piirnormiks asjaomane määramispiir või vaikimisi väärtus kooskõlas määruse (EÜ) nr 396/2005 artikli 18 lõike 1 punktiga b.
(6)
Iprodiooni puhul esitas toiduohutusamet põhjendatud arvamuse (11) jääkide kehtivate piirnormide kohta kooskõlas määruse (EÜ) nr 396/2005 artikli 12 lõikega 2 koostoimes kõnealuse määruse artikli 12 lõikega 1. Toiduohutusamet tegi ettepaneku muuta jäägi määratlust loomset päritolu toodete puhul. Toiduohutusamet tegi järelduse, et sidrunite, mandlite, sarapuupähklite, õunte, pirnide, küdooniate, astelpihlakate, nisperode, aprikooside, kirsside, virsikute, ploomide, laua- ja veiniviinamarjade, maasikate, pamplite, põldmurakate, vaarikate, mustikate, jõhvikate, sõstarde, karusmarjade, õun-viirpuu marjade, kiivide, kartuli, söögipeedi, porgandi, mädarõika, pastinaagi, juurpeterselli, redise, küüslaugu, sibula, pesasibula, talisibula, tomati, paprika, baklažaanide, kurkide, kornišonide, kabatšokkide, mittesöödava koorega kõrvitsaliste, spargelkapsa, lillkapsa, rooskapsa, peakapsa, hiina kapsa, põldsalati, eskariooli, salatkressi, põld-võõrkapsa, aedsalati, kapsasrohu Brassica spp. võrsed ja lehed, salatsiguri, maitsetaimede, ubade (värsked, kaunadega), ubade (värsked, kaunadeta), herneste (värsked, kaunadega), herneste (värsked, kaunadeta), rabarberi, ubade (kuivatatud), läätsede (kuivatatud), herneste (kuivatatud), linaseemnete, päevalilleseemnete, nisu, odra, riisi, õitest saadud taimeteede, juurtest saadud taimeteede, suhkrupeedi ja kõigi loomsete saaduste puhul ei olnud jääkide piirnormide kindlaksmääramiseks vajalik teave täies ulatuses kättesaadav ja riskijuhtijatel tuleb asjaolusid täiendavalt kaaluda. Kuna tarbijate jaoks ohtu ei ole, tuleks kõnealuste toodete puhul jääkide piirnormid sätestada määruse (EÜ) nr 396/2005 II lisas praegusel tasemel või toiduohutusameti kindlaksmääratud tasemel. Kõnealused jääkide piirnormid vaadatakse läbi. Läbivaatamisel võetakse arvesse kaks aastat pärast käesoleva määruse avaldamist kättesaadavat teavet. Samuti jõudis toiduohutusamet järeldusele, et juurselleri, kaalika, naeri, lehtkapsa, nuikapsa, Ameerika kollaka, spinati, lehtpeedi (mangoldi), herneste (värsked, kaunadeta), spargli, selleri, apteegitilli, porrulaugu, rapsiseemnete, lehtedest saadud taimeteede, vürtside ja suhkrupeedi puhul ei olnud jääkide piirnormide kindlaksmääramiseks vajalik teave kättesaadav ja riskijuhtijatel tuleb asjaolusid täiendavalt kaaluda. Kõnealuste toodete puhul tuleks kehtestada jääkide piirnormiks konkreetne määramispiir või vaikimisi väärtus kooskõlas määruse (EÜ) nr 396/2005 artikli 18 lõike 1 punktiga b.
(7)
Metaldehüüdi puhul esitas toiduohutusamet põhjendatud arvamuse (12) jääkide kehtivate piirnormide kohta kooskõlas määruse (EÜ) nr 396/2005 artikli 12 lõikega 1. Ta soovitas vähendada jääkide piirnorme maasikate, kaalika, spargli, selleri ja apteegitilli puhul. Toiduohutusamet soovitas teatavate toodete puhul jätkata kehtivate piirnormide kohaldamist või neid suurendada. Toiduohutusamet tegi järelduse, et kartuli, söögipeedi, porgandi, juurselleri, mädarõika, maapirni, pastinaagi, juurpeterselli, rediste, aed-piimjuure, kaalika, tomati, baklažaanide, õisik-, pea- ja lehtkapsaste, nuikapsa, aedsalati ja muude salatitaimede, spinati ja sarnaste kultuuride, porrulaugu ja kera-artišokkide puhul ei olnud jääkide piirnormide kindlaksmääramiseks vajalik teave täies ulatuses kättesaadav ja riskijuhtijatel tuleb asjaolusid täiendavalt kaaluda. Kuna tarbijate jaoks ohtu ei ole, tuleks kõnealuste toodete puhul jääkide piirnormid sätestada määruse (EÜ) nr 396/2005 II lisas praegusel tasemel või toiduohutusameti kindlaks määratud tasemel. Kõnealused jääkide piirnormid vaadatakse läbi. Läbivaatamisel võetakse arvesse kaks aastat pärast käesoleva määruse avaldamist kättesaadavat teavet. Toiduohutusamet jõudis ka järeldusele, et kõigi loomset päritolu toodete puhul ei olnud jääkide piirnormide kindlaksmääramiseks vajalik teave kättesaadav ja riskijuhtijatel tuleb asjaolusid täiendavalt kaaluda. Kõnealuste toodete puhul tuleks kehtestada jääkide piirnormiks konkreetne määramispiir või vaikimisi väärtus kooskõlas määruse (EÜ) nr 396/2005 artikli 18 lõike 1 punktiga b.
(8)
Metasakloori puhul esitas toiduohutusamet põhjendatud arvamuse (13) jääkide kehtivate piirnormide kohta kooskõlas määruse (EÜ) nr 396/2005 artikli 12 lõikega 1. Toiduohutusamet tegi ettepaneku muuta jäägi määratlust riskihindamise ja järelevalve eesmärgil nii taimset kui ka loomset päritolu toodete puhul. Ta soovitas vähendada jääkide piirnorme küüslaugu, rooskapsa, kera-artišokkide, porrulaugu, linaseemnete, päevalilleseemnete, rapsiseemnete, sinepiseemnete, kurgirohu, põldtudra ja piima puhul. Teatavate toodete puhul soovitas toiduohutusamet jätkata kehtivate piirnormide kohaldamist või neid suurendada. Toiduohutusamet jõudis järeldusele, et mädarõika, rediste, kaalika, naeri, õisik-, pea- ja lehtkapsaste ja nuikapsa puhul ei olnud jääkide piirnormide kindlaksmääramiseks vajalik teave täies ulatuses kättesaadav ja riskijuhtijatel tuleb asjaolusid täiendavalt kaaluda. Kuna tarbijate jaoks ohtu ei ole, tuleks kõnealuste toodete puhul jääkide piirnormid sätestada määruse (EÜ) nr 396/2005 II lisas praegusel tasemel või toiduohutusameti kindlaksmääratud tasemel. Kõnealused jääkide piirnormid vaadatakse läbi. Läbivaatamisel võetakse arvesse kaks aastat pärast käesoleva määruse avaldamist kättesaadavat teavet. Toiduohutusamet leidis ka, et apelsinide, sidrunite, pähklipuu viljade, õunviljade, luuviljade, marjade ja väikeste puuviljade, kartuli, põld-võõrkapsa ja spargli puhul ei olnud jääkide piirnormide kindlaksmääramiseks vajalik teave kättesaadav ja riskijuhtijatel tuleb asjaolusid täiendavalt kaaluda. Kõnealuste toodete puhul tuleks kehtestada jääkide piirnormiks konkreetne määramispiir või vaikimisi väärtus kooskõlas määruse (EÜ) nr 396/2005 artikli 18 lõike 1 punktiga b.
(9)
Parafiinõli (CASi nr 64742-54-7) puhul esitas toiduohutusamet põhjendatud arvamuse (14) jääkide kehtivate piirnormide kohta kooskõlas määruse (EÜ) nr 396/2005 artikli 12 lõikega 1. Parafiinõli (CASi nr 64742-54-7) kandmata jätmine direktiivi 91/414/EMÜ I lisasse on sätestatud komisjoni otsuses nr 2009/617/EÜ (15). Võttes arvesse, et parafiinõli (CASi nr 64742-54-7) ei ole enam lubatud ELis kasutada ja ei ole teatatud selle kasutamise lubamisest kolmandates riikides, on asjakohane kehtestada jääkide piirnormiks asjaomane määramispiir või vaikimisi väärtus kooskõlas määruse (EÜ) nr 396/2005 artikli 18 lõike 1 punktiga b.
(10)
Naftaõlide (CASi nr 92062-35-6) puhul esitas toiduohutusamet põhjendatud arvamuse (16) jääkide kehtivate piirnormide kohta kooskõlas määruse (EÜ) nr 396/2005 artikli 12 lõikega 1. Naftaõlide (CASi nr 92062-35-6) kandmata jätmine direktiivi 91/414/EMÜ I lisasse on sätestatud komisjoni otsuses 2009/616/EÜ (17). Võttes arvesse, et naftaõlisid (CASi nr 92062-35-6) ei ole enam lubatud ELis kasutada ja ei ole teatatud selle kasutamise lubamisest kolmandates riikides, on asjakohane kehtestada jääkide piirnormiks asjaomane määramispiir või vaikimisi väärtus kooskõlas määruse (EÜ) nr 396/2005 artikli 18 lõike 1 punktiga b.
(11)
Propargiidi puhul esitas toiduohutusamet põhjendatud arvamuse (18) jääkide kehtivate piirnormide kohta kooskõlas määruse (EÜ) nr 396/2005 artikli 12 lõikega 1. Propargiidi kandmata jätmine direktiivi 91/414/EMÜ I lisasse on sätestatud komisjoni otsuses 2008/934/EÜ (19) ja kinnitatud komisjoni rakendusmäärusega (EL) nr 943/2011 (20). Võttes arvesse, et propargiiti ei ole enam lubatud ELis kasutada ja ei ole teatatud selle kasutamise lubamisest kolmandates riikides, on asjakohane kehtestada jääkide piirnormiks asjaomane määramispiir või vaikimisi väärtus kooskõlas määruse (EÜ) nr 396/2005 artikli 18 lõike 1 punktiga b. Vastavalt määruse (EÜ) nr 396/2005 artiklile 17 koostoimes artikli 14 lõike 1 punktiga a tuleks seega kõnealuse määruse III lisast selle toimeaine jaoks sätestatud jääkide piirnormid välja jätta.
(12)
Komisjon pidas teatavate määramispiiride kohandamise küsimuses nõu Euroopa Liidu pestitsiidijääkide referentlaboritega. Laborid tegid mitmete toimeainete suhtes järelduse, et teatavate kaupade puhul muudab tehnika areng vajalikuks konkreetsete määramispiiride kehtestamise.
(13)
Kuna jääkide piirnormide asjakohased muudatused tuginevad toiduohutusameti põhjendatud arvamusele ja nendes on võetud arvesse asjakohaseid tegureid, on need kooskõlas määruse (EÜ) nr 396/2005 artikli 14 lõikega 2.
(14)
Määrust (EÜ) nr 396/2005 tuleks seepärast vastavalt muuta.
(15)
Et võimaldada toodete tavapärast turustamist, töötlemist ja tarbimist, tuleks käesoleva määrusega ette näha üleminekukord toodete suhtes, mida on enne piirnormide muutmist seaduslikult toodetud ning mille kohta on olemas teave, et tarbijate kaitse kõrge tase on tagatud.
(16)
Jääkide muudetud piirnormide jõustumisele peaks eelnema piisav ajavahemik, mille jooksul liikmesriigid, kolmandad riigid ja toidukäitlejad saaksid nende piirnormide muutmisest tulenevate uute nõuete täitmiseks valmistuda.
(17)
Uute piirnormide suhtes on konsulteeritud Maailma Kaubandusorganisatsiooni vahendusel liidu kaubanduspartneritega ja nende märkuseid kõnealuste normide kohta on arvesse võetud.
(18)
Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 396/2005 II, III ja V lisa muudetakse vastavalt käesoleva määruse lisale.
Artikkel 2
Nende toodete suhtes, mis on toodetud seaduslikult enne 3. oktoobrit 2015, jätkatakse määruse (EÜ) nr 396/2005 kohaldamist sellisel kujul, nagu see kehtis enne selle muutmist käesoleva määrusega.
Artikkel 3
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Seda kohaldatakse alates 3. oktoobrist 2015.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 25. veebruar 2015

Labels: 1
17
0
3
6